বলীউদত যুৱ প্ৰজন্মৰ হাৰ্ট থ্ৰ'ব হৃতিকে এইবাৰ হলীউদৰ পৰা লাভ কৰিছে ভাল অফাৰ। আমেৰিকাৰ এটি প্ৰসিদ্ধ প্ৰযোজনা সংস্থাৰ সৈতে চুক্তিত স্বাক্ষৰ কৰাৰ পাছত এই ইংগিত দিছে অভিনেতাগৰাকীয়ে।
অনিল কাপুৰ, ইৰফান খান, প্ৰিয়ংকা চোপ্ৰা, দীপিকা পাডুকনকে ধৰি বলীউদৰ বহু তাৰকাই হলীউদত কাম কৰিছে। ইয়াৰ ভিতৰত প্ৰিয়ংকা হলীউদত খুবেই ব্যস্ত।
নতুনকৈ তালিকাত এইবাৰ অন্তৰ্ভুক্ত হ'ল হৃতিক ৰোশনৰ নাম। হলীউদৰ 'গাৰ্ছ' নামৰ প্ৰযোজনা সংস্থাৰ সৈতে চুক্তিবদ্ধ হৈছে বলীউদৰ এইগৰাকী 'ছুপাৰ' অভিনেতা।
সংস্থাটোৰ ভাৰতত থকা মেনেজাৰ গৰাকীয়ে জানিবলৈ দিয়া মতে হৃতিকে এই সংস্থাটোৰ সৈতে চুক্তিবদ্ধ হোৱাৰ ফলত আৰু বহু হলীউদী ছবিৰ অফাৰ লাভ কৰাৰ সম্ভাৱনা আছে।
প্ৰায় বিস বছৰ ধৰি বলীউদত অভিনয় জীৱন পাৰ কৰা হৃতিকে অনুৰাগীসকলক বহুকেইখন ছুপাৰহিট ছবি উপহাৰ দিছে।
মাজে-সময়ে কিছু বেয়া দিন পাৰ কৰিলেও বিগত বছৰত 'ৱাৰ' আৰু 'ছুপাৰ-৩০'ৰ জৰিয়তে পুনৰ হৃতিক দৰ্শকৰ মাজলৈ ঘুৰি আহিছে।
জানিব পৰা মতে, কৃশ চলচ্চিত্ৰখনৰ চতুৰ্থ সংস্কৰণত হৃতিকে দীপিকা পাডুকনৰ সৈতে যুটী বান্ধিব।
কিন্তু হৃতিকৰ এইবাৰ হলীউদ যাত্ৰাই অভিনেতাগৰাকীৰ কেৰিয়াৰত আন এক মাত্ৰা যে আনি দিব সেয়া নিশ্চিত।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
